text: Sådan forbereder du dig på fredagsstorm
  11 december 2014 kl. 14.25
  Hold godt øje med togtrafikken og vær forberedt til bilturen. DMI varsler om potentiel storm fredag.
  Det bliver en særdeles blæsende fredag aften med vindstød af stormstyrke og enkelte steder nok med orkanstyrke.
  Sådan skriver DMI om fredagsvejret. Der kan nemlig være en potentiel storm på vej ind over vores landsdel. Derfor varsles der også om forhøjet vandstand - specielt ved Vestkysten.
  DSB opfordrer togpassagerer til at tjekke planen en ekstra gang, inden de tager toget fredag. Der kan nemlig være aflysninger. Også Syd- og Sønderjyllands Politi samt Østjyllands Politi håber, at folk har sikret trampoliner og havenisser en ekstra gang. Og har man en kælder, er det en god idé at sikre den mod vand.
  Skal du i bilen i morgen, så er rådet at forberede sig på det værste. Derfor er det en god idé med både mad, drikke og et varmt tæppe.
  Bli´r der storm og skal du on the road - strøm på mobilen brændstof i tanken tæppe og en lille ma´pak.Det sker der ikke noget ved #politidk
  
  Varsel om forhøjet vandstand i morgen. Er du klar til vand i kælderen? Forberedelse kan måske mindske skader og bøvl #politidk
  
  Til dig, der rejser med tog i morgen fredag: Hold øje med vejr- og trafikmeldingerne, hvis du rejser med tog… http://t.co/ECuW1ZCuaR #dsb
  
  Der er udsigt til vind af stormstyrke allerede fredag eftermiddag. Det kan påvirke kørslen på Storebæltsbroen - http://t.co/i6Sm6ojClq
  Du kan læse mere om vejret for netop dit område på DMI's hjemmeside
  